**OŠ „ANTUN MATIJA RELJKOVIĆ“**

**BEBRINA**

**ZAPISNIK SA 14. SJEDNICE ŠKOLSKOG ODBORA**

**OD 1. PROSINCA 2022. GODINE**

Početak rada: 7,00 sati.

Nazočni članovi školskog odbora: Mato Tominović, Goran Vračić, Sabina Orešković, Ivana Penić i Renata Poverk

Nenazočni članovi školskog odbora: Natalija Lučić i Mijo Belegić -opravdali izostanak

Ostali nazočni: Marija Rosandić- ravnateljica.

Predsjednik školskog odbora otvara sjednicu, pozdravlja nazočne, i utvrđuje da je prisutno pet članova školskog odbora te da isti može donositi pravovaljane odluke. Predlaže sljedeći

**DNEVNI RED:**

1. Usvajanje zapisnika sa 13. sjednice Školskog odbora od 21.10.2022.g.

2. Zahtjev NK „Bonk“ Bebrina za korištenjem dvorane -izvjestitelj ravnateljica

3. Različito

Nazočni članovi predloženi dnevni red jednoglasno su usvojili.

**Ad 1)** Nije bilo primjedbi na zapisnik sa 13. sjednice Školskog odbora od 21.10.2022.g. te je isti jednoglasno usvojen.

**Ad 2)** Ravnateljica Marija Rosandić upoznala je Školski odbor sa Zamolbom NK „Bonk“ Bebrina kojim traže korištenje sportske dvorane, 2 puta tjedno, za treninge škole nogometa mlađih kategorija preko zimskih mjeseci (prosinac, siječanj i veljača). Polaznici škole nogometa su djeca sa područja Općine Bebrina.

Pristupa se glasovanju te Školski odbor jednoglasno donosi:

**ODLUKA: Udovoljava se zahtjevu NK „Bonk“ Bebrina o korištenju školske dvorane, bez naknade, dva puta tjedno, u terminu koji odredi Škola, za treniranje djece polaznika škole nogometa NK „Bonk“ Bebrina, u razdoblju od prosinca 2022 do 28. veljače 2023. godine.**

**Ad 3)** Ravnateljica je zatražila od Školskog odbora dopunu Godišnjeg plana i programa te Školskog kurikuluma za školsku godinu 2022./2023., na način da dan 16.12.2022.g. bude Dan otvorenih vrata „Advent u školi“.

Školski odbor jednoglasno donosi:

**ODLUKA: Dopunjuje se Godišnji plan i program i Školski kurikulum za školsku godinu 2022./2023. na način da dan 16.12.2022. godine bude Dan otvorenih vrata „Advent u školi“.**

Sjednica je završila u 8,00 sati.

U Bebrini, 1.12.2022. godine

Zapisničar Predsjednik Školskog odbora

Goran Vračić Mato Tominović

KLASA:007-04/22-02/09

URBROJ:2178-2-1/01-22-1